text: Føroyska makrelveiðan í ár setur met. Til og við í gjár var samlaða fráboðaða veiðan tilsamans 157.000 tons. Tað mesta vit annars higartil hava fiskað av makreli í einum ári, var í 2014, tá veiðan var uml 150.000 tons
text: #000002
text: Av felagskvotuni við hámarki á 55.000 tons, eru nú 17.400 tons eftir. Hetta skrivar heimasíðan hjá felagnum Nótaskip.
text: #000003
text: Føroyska kvotan í 2023 er 132.000 tons, tá býtt er við onnur lond, umframt 11.000 tons, sum eru flutt frá 2022 eftir regluni um 10 prosent flyting.
text: #000004
text: Av hesum tilsamans 144.000 tonsunum eru 24.000 eftir at fiska. Av samlaðu veiðuni í ár eru 65 prosent fiskað í føroyskum sjógvi og 35 prosent í altjóða sjógvi.
text: #000005
text: Nógv tað mesta av makrelinum í ár er landaður til ídna, tí frystivirkini hava ikki tikið ímóti makreli síðan í juli.
text: #000006
text: Pelagos hevur tó hesa vikuna tikið ímóti tveimum lastum, sum hvør var 800 tons. Avreiðingarprísurin hevur verið góður, og í løtuni liggur hann um 7 krónur fyri kilo.
text: #000007
text: 18 føroysk makrelskip eru úti í løtuni. 11 royna í altjóða sjógvi og sjey í føroyskum sjógvi. Hóskvøldið á midnátt fer undantaksloyvi til at landa makrel uttanlands úr gildi, og Vørn sigur, at treytin er, at landingin skal vera byrjað fyri midnátt.
text: #000008
text: Meira enn 50 norsk uppisjóvarskip royna eftir makreli tætt við føroyska markið. Tey hava ikki nakran rokfiskiskap, tí skipini sum selja um norsku uppboðssøluna í dag, hava bara 2-300 tons í hvørt.
text: #000009
text: Ynskja fiskimarkið út á 12 fjórðingar
text: #000015